Vaelluskengät, joissa on kiertojäykkä ja pitävä kumipohja, sopivat vaellukseen vaikeassakin maastossa. Halti käyttää pääsääntöisesti Vibramin patentoimaa pohjaa. Vaelluskengät ovat usein vähintään puolikorkeita, jotta ne tukevat ja suojaavat nilkkaa. Mitä pidempi vaellus ja vaikeampi maasto, sitä tukevampi ja suojaavampi kengän tulisi olla. Vaelluskengätovat aina vedenpitäviä ja suunniteltu pitkille kävelyille. Vaelluskengistä voidaan käyttää myös nimitystä trekking-kengät. Puolestaan retkeilyyn ja yleiseen ulkoiluun, esimerkiksi metsäpoluille ja kaupunkimaisemaan, sopivat kevyemmät ja joustavammat ulkoilukengät. Haltin ulkoilu- ja retkeilykengät ovat matalia tai puolikorkeita ja vedenpitäviä DrymaxX-kenkiä. Käytämme paljon Haltin omaa GripmaxX-pohjaa, joka on saanut kiitosta joustavuudesta ja pidosta sekä hieman tilavammasta lestistä. GripmaxX-pohjaisissa kengissä lesti on reilumpi, mikä antaa varpaille tilaa liikkua. Kengät eivät ole yhtä tukevat kuin vaelluskengät, mutta ne ovat mukavammat lyhyemmille kävelyille.